בעלזא

פֿון װיקיפּעדיע

בעלזאָ איז היינט א חסידות געגרינדעט דורך רבי שלום רוקח אין די שטאט בעלזא אין מזרח גאליציע אמאל פולין, היינט אוקריינא. באקאנט אלס וועלט'ס בארימטער בעל מופת צו וועמען צענדליגער טויזענטער אידן און נישט אידן האבן געשטראמט אויף ישועות און רפואות. ביי רוב תלמידים פון דעם חוזה פון לובלין רבי יעקב יצחק הורוביץ איז ער געווען אנגענומען אלס דער ממשיך דרכו. ער האט געבויט זיינער צייט די שענסטע שול אין גאליציע. ער איז נפטר געווארען כ"ז אלול תרט"ו, און ליגט אין בעלזא.

נאך אים האט איבער גענומען דאס רבנות פון דעם שטעטל בעלזא זיין יונגסטער זוהן רבי יהושע רוקח, באקאנט אלס דער גרויסער לוחם קעגען די רעפארם באוועגונג און משכילים. ער האט געגרינדעט אן ארטאדאקסישער באוועגונג באקאנט אלס 'מחזיקי הדת'. אויך האט ער געגרינדעט דעם ערשטען ארטאדאקסישן צייטשריפט אונטערן נאמען 'קול מחזיקי הדת'. ער איז נפטר געווארען כ"ג שבט תרנ"ד אין וויען עסטרייך נאך א געפאהרפולע אפאראציע וואס ער איז אריבער, און ליגט אין בעלזא.

נאך אים איז דאס רבנות פון בעלזא אריבער צו זיין צווייטע זוהן רבי ישכר דוב רוקח. באקאנט אלס חכם הרזים און געוואלדיגער קלוגער. אויך זיין גאונות און גדלות בתורה האט גע'שם'ט איבער גאנץ אייראפע ווי אויך ארץ ישראל און אמעריקע. ביי די ערשטע וועלט'ס קריג האט ער אויסגעוואנדערט אויף אונגארען ווי ער האט זיך אויפגעהאלטן און מונקאטש און אין ראצפערט. זייענדיג און מונקאטש האט אויסגעבראכען די באקאנטע מחלוקה צווישן מונקאטש און בעלזא, הויפטזעכטליך צוליב די קפידא פון דעם ארטיגן שטאט'ס רב רבי חיים אלעזר שפירא זצוקל באקאנט אלס מחבר פון ספר 'מנחת אלעזר'. ער איז נפטר געווארען כ"ב מרחשוון תרפ"ז, און ליגט אין בעלזא.

נאך אים איז געקרוינט געווארען זיין עלטסטער זוהן רבי אהרן רוקח אלס רב פון די שטאט בעלזא. באקאנט אלס זעלטענער פרוש און קדוש וטהור, עס איז געפאלען א שרעקליכע פחד דקדושה אויף יעדער וואס האט נאר געקוקט אויף זיין הייליגער געזיכט, אלע צדיקים פון זיין דור האבן זיך מכניע געווען פאר אים, ער איז אנגענומען אלס דער ריכטיגער 'צדיק הדור' פון זיינער צייט ביי אלע חסידישע און אפילו טייל ליטווישע קרייזן אן אויסנאם. נאך דעם האלאקאוסט האט רבי אהרן רוקח זצ"ל, וועלכער איז געווען באקאנט אלס א מלאך אלוקים מיט זיין הייליגער פירונג, צירוק אויפגעבויט דעם קהילה אין ארץ-ישראל און אין חוץ-לארץ. ער איז נפטר געווארען פלוצלינג מוצאי שבת עקב כ"א אב תשי"ז אין ירושלים עיר הקודש, זיין פטירה האט אויפגעשוידערט דעם גאנצען ארטדאקסישן יודענטום איבער דער גארער וועלט. ער ליגט אויף הר המנוחות אין גבעת שאול ירושלים.

ניין יאהר נאך זיין פטירה האט זיין פלאץ איבערגענומען זיין פלומעניק רבי ישכר דוב רוקח שליט"א, דער היינטיגער בעלזער רבי וועלעכער איז אלט געווען אומגעפער ניין יאהר ביי די פטירה פון זיין פעטער. די הכתרה איז פארגעקומען נאך דעם וואס ער האט חתונה געהאט מיט די טאכטער פון די וויז'ניץ (בני ברק) רבי משה יהושע האגער.

זיי האבן היינט דער שענסטע שול אויף די וועלט.

א קומץ קטן פון חסידים האבען זיך נישט געוואלט אינטערווארפן אונטערן נייעם רבי צוליב זיין יונגען עלטער אין האלטען זיך בעלזער חסידים פון רבי אהרן רוקח זצ"ל. אין די לעצטע יאהרן האבען עטליכע פון די אזוי געריפענע "מתנגדים" אנגענומען ר' יהושע רוקח, אדמו"ר ממאחנובקא, אלץ מנהיג.


[בעאַרבעטן] דערויסענדע לינקס

א ווידיאוי קליפ פון זייער שול. קשת

אין אַנדערע שפראַכן